Byrettens dom i sagen mod tiltalte stadfæstet med den ændring, at det beløb, tiltalte skal betale til forurettede, nedsættes til 30.000 kr. med tillæg af procesrente fra den 23. december 2020.
Ret: Østre Landsret (2. instans)
Faggruppe: Straffesag — Nævningesag
Sagsemner: Liv og legeme;
Våben, eksplosiver og fyrværkeri;

UDSKRIFT
AF

ØSTRE LANDSRETS DOMBOG
____________

D O M

Afsagt den 14. oktober 2021 af Østre Landsrets 9. afdeling

(landsdommerne Henrik Bitsch, Joachim Kromann og Knud-Erik Kofoed (kst.) med næv-

ninger).

9. afd. N nr. S-3371-20:

Anklagemyndigheden

mod

Tiltalte

(CPR nr.)

(advokat Lone Damgaard, besk.)

Retten i Roskildes dom af 23. november 2020 (9-4928/2020) er anket af tiltalte med på-stand

om frifindelse i det ikke erkendte omfang og i øvrigt til formildelse.

Anklagemyndigheden har påstået skærpelse.

Forurettede har for landsretten gentaget sin påstand for byretten om, at tiltalte i godtgørelse

og erstatning skal betale 69.096,16 kr. Forurettede har for landsretten yderligere nedlagt

påstand om, at tiltalte i godtgørelse for varigt mén skal betale 140.925 kr. (15 x 9.395 kr.).

Det samlede krav er herefter opgjort til 210.021,16 kr. med tillæg af rente efter

erstatningsansvarslovens § 16.

Tiltalte har for landsretten bestridt erstatningspligten. Tiltalte har endvidere bestridt erstat-

ningsopgørelsen for så vidt angår kravet på svie- og smertegodtgørelse, erstatning for

transportudgifter, godtgørelse efter erstatningsansvarslovens § 26, stk. 3, samt godtgørelse

for varigt mén.   



- 2 -

Forklaringer

Der er i landsretten afgivet supplerende forklaring af tiltalte og vidnerne Forurettede, Vidne

1 og overlæge Vidne 2.   

Tiltalte har supplerende forklaret bl.a., at han den 28. februar 2020 kommunikerede med sin

kæreste, Vidne 1, via Messenger. Vidne 1 opholdt sig hos sin mormor. Han skrev til hende, at

han overvejede at flytte, og det kommunikerede de så om. Han havde booket en flybillet til

Amsterdam til den 8. marts 2020, men Vidne 1 ønskede, at han tog tidligere af sted, og han

ombookede så flybilletten til den 3. marts 2020. Han var ked af at skulle forla-de Vidne 1, da

han elskede hende, men hans jobmuligheder var bedre i Amsterdam end i Danmark.   

Som 10-årig oplevede han, at hans daværende 17-årige kæreste skød sig selv med et hagl-

gevær, mens de kommunikerede over Skype. Han gik til psykolog for at bearbejde hændel-

sen, men kun i begrænset omfang. Han havde i februar 2020 en fødselsdepression. Han

skammede sig over det og prøvede at skjule det. Vidne 1 vidste, at han ikke havde det godt,

herunder havde han talt om at begå selvmord, men han tror ikke, at Vidne 1 vidste, hvor galt

det stod til med ham.

Vidne 1 og Forurettede ankom den 28. februar 2020 nogle timer efter, at han senest havde

kommunikeret med Vidne 1 via Messenger. Dørkæden havde han sat på, da der var personer

i Sverige, der ledte efter ham. Han blev vækket af Forurettede, der berørte hans fod og bad

ham om at forlade lejligheden. Han blev irriteret over, at han ikke kunne få lov at bo 3-4

dage yderligere i lejligheden, men han blev mere ked af det end sur. Da han vår gået ind i

soveværelset for at pakke, sagde Forurettede, at politiet var på vej. Han blev bange, da

svensk politi ikke har behandlet ham ordentligt.   

Hans blackout begyndte, da han kom ud fra soveværelset, og Vidne 1 stod uden for sovevæ-

relset ”oppe i ansigtet på ham” . Han husker ikke det, som skete, mens han havde sit black-

out. Han vågnede fra sit blackout, da han skar sig i hånden og kunne mærke smerten. Han

befandt sig da ½-1 meter fra terrassedøren. Forurettede sad ved terrassedøren. Han bøjede

han sig ind over hende for at se efter, om hun var stukket i halsen. Forurettede blødte ikke,

og han overvejede ikke at fortsætte med at stikke hende. Han sagde på engelsk til

Forurettede, at hun skulle komme ud. Han sagde ikke undskyld til hende, men det gjorde han

senere på dagen pr. sms.   



- 3 -

Han havde fortsat kniven i hånden, da Forurettedes mand, Person 1, kom ind i lejligheden.

Forurettede var i mellemtiden løbet ud af lejligheden. Han så hende sidde i vejsiden, da han

løb derfra i modsat retning. Han håbede, da han løb derfra, at Forurettede ville overleve. Han

ville ud af lej-ligheden, da han ikke ville begå selvmord i det rum, hvor hans søn sover.   

Da han senere på dagen skrev til sin svenske veninde, Person 4, antog han, at han havde

knivstukket Forurettede. Det antog han, da Forurettede så bange ud, og han havde selv

stukket sig på kniven.

Han får typisk blackouts, når han gerne vil væk, men ikke kan finde en udvej. Dette er før-

ste gang, at der er sket noget alvorligt i forbindelse med et blackout.   

Han havde forud for knivepisoden et godt forhold til Forurettede. Han kunne dog blive

småirri-teret på hende, når hun ikke gav ham de svar, han ønskede at høre.   

Han var kæreste med Vidne 1 indtil ca. 9 måneder efter knivepisoden. De skrev sammen, og

hun besøgte ham i fængslet 4-5 gange. Deres forhold var godt. Først under sagens behand-

ling i byretten fandt han ud af, at hun havde fundet sammen med en anden.   

Forurettede har supplerende forklaret bl.a., at Vidne 1 bad hende tage med ud til

lejligheden, da vidnet har en bil. Hun tror ikke, at det var, fordi Vidne 1 var utryg.   

Hun og Vidne 1 bankede på døren til lejligheden, men der blev ikke lukket op. De låste

heref-ter døren op. Da de åbnede døren til lejligheden, faldt sikkerhedskæden af.

Vidne 1 havde bedt hende sige til tiltalte, at han skulle forlade lejligheden. Da hun stod ved

døren til soveværelset, spurgte hun ham, om han snart var færdig. Han truede hende kun en

enkelt gang med at slå hende ihjel. Hun husker ikke i dag, hvor hun befandt sig, da kniv-

stikkene blev tildelt, herunder om hun blev tildelt knivstik, da hun sad ved terrassedøren.

Hun er fortsat sygemeldt. Hun har det meget dårligt og ser sig ude af stand til at fortsætte sin

ejendomsmægleruddannelse. Hun skal nu begynde i psykolog- og gruppeterapibehand-ling.

Hun har fortsat ikke følelse i den skadede hånd. Hun er ikke længere i behandling herfor, da

man ikke kan gøre mere.



- 4 -

Hun havde nogle måneder forud for knivepisoden været sygemeldt, men var på gernings-

tidspunktet raskmeldt og i gang med at uddanne sig til ejendomsmægler.

Vidne 1 har supplerende forklaret bl.a., at hun havde aftalt med tiltalte, at hun skule skrive

til ham pr. sms, hvis Forurettede kom med ud til lejligheden. Det havde de aftalt, da tiltalte

ikke kunne lide Forurettede. Hun skrev ikke til tiltalte, at Forurettede kom med ud til

lejligheden den pågældende dag. Hun havde ikke aftalt med Forurettede, hvem af dem der

skulle føre ordet i lejligheden. Inden vidnet flyttede sammen med tiltalte i Sve-rige, havde

han fortalt hende, at han havde ødelagt en taxarude. Hun var derfor i tvivl om, hvordan han

ville reagere, når han blev bedt om at forlade lejligheden.   

Hun husker i dag kun de to første stik, som Forurettede blev tildelt.   

Hun har i dag ingen kontakt til tiltalte. Hun er tillagt eneforældremyndighed over deres

fælles barn. Hun tror umiddelbart ikke, at hun i fremtiden vil tage til Sverige med sønnen

med henblik på, at sønnen kan have samvær med tiltalte.

Overlæge Vidne 2 har supplerende forklaret bl.a., at man i relation til livsfare-vurderingen

opererer med, om den undersøgte har været i livsfare, om den undersøgte kan have været i

livsfare, eller om den undersøgte ikke har været i livsfare. Ved denne vurde-ring indgår de

oplysninger, der forelå på indlæggelsestidspunktet, og de fund, som er gjort under den

efterfølgende operation.   

Ved stiksår mod brystkassen er de vigtigste organer hjertet og lungerne.   

Det er vanskeligt at udtale sig om den kraft, et knivstik er tildelt med. Når først huden, der er

den største barriere, er passeret, kan en kniv uden vanskelighed gå gennem bløddele, indtil

den rammer knoglen. Det dybeste stik, Forurettede blev til-delt, var stikket på højre

underarm, hvor nervegrene og muskler blev overskåret.

Personlige oplysninger

Tiltalte har om sine personlige forhold forklaret, at hans forhold til forældrene i dag er godt.

Hans far har været psykisk syg, så længe han kan huske tilbage, og det har påvirket ham

meget.   



- 5 -

Han mødte Vidne 1 over internettet. De boede først i Sverige og senere i Danmark. Han øn-

sker at blive i Danmark, da han har en søn her. Han har sidst set sin søn, da sønnen var 10

måneder gammel. Han havde alene planer om et korterevarende arbejdsophold i Amster-

dam, hvor en bekendt kunne være ham behjælpelig med et job.

Landsrettens begrundelse og resultat

Af landsrettens kendelse vedrørende skyldspørgsmålet fremgår:

” Forhold 1 og 2

6 nævninger og 3 dommere udtaler:
Også efter bevisførelsen for landsretten lægger vi efter vidneforklaringerne til grund, at
tiltalte fra soveværelset truede med at slå Forurettede ihjel, og at han umiddelbart
herefter bevægede sig ind i stuen, hvor han – med kniven ført oppefra og ned og rettet
mod Forurettedes overkrop – tildelte hende fire knivstik.   

Herefter og af de grunde, byretten i øvrigt har anført, finder vi det bevist, at til-talte er
skyldig i overtrædelse af straffelovens § 266 i forhold 1 og straffelo-vens § 237, jf. §
21, i forhold 2 i overensstemmelse med byrettens bevisresul-tat.

3 nævninger udtaler:
Vi tiltræder af de grunde, flertallet har anført, at tiltalte i forhold 1 har gjort sig skyldig
i overtrædelse af straffelovens § 266 i overensstemmelse med byrettens bevisresultat.
Vi finder det endvidere bevist, at tiltalte har tildelt Forurettede fire knivstik, hvorimod
vi ikke finder det bevist, at tiltalte herved har haft forsæt til drab. Herefter stemmer vi
for at frifinde tiltalte for forsøg på manddrab efter straffelovens § 237, jf. § 21, således
at tiltalte – i overensstemmelse med sin erkendelse – i forhold 2 i stedet findes skyldig
i vold af særligt rå, brutal eller farlig karakter, jf. straffelovens § 245, stk. 1.

Efter udfaldet af afstemningen, jf. retsplejelovens § 931, stk. 2, findes tiltalte skyldig i
forhold 1 og 2 i overensstemmelse med byrettens bevisresultat.

T h i b e s t e m m e s :

Tiltalte findes i forhold 1 og 2 skyldig i overtrædelse af straffelovens § 237, jf. § 21, og
§ 266 i overensstemmelse med byrettens bevis-resultat.”

Strafudmåling

Samtlige voterende lægger efter mentalerklæring af 18. august 2020 og Retslægerådets

udtalelse af 7. april 2021, der understøttes af sagens oplysninger i øvrigt, til grund, at tiltal-te

på gerningstidspunktet ikke var utilregnelig på grund af sindssygdom eller en tilstand, der

må ligestilles hermed, jf. straffelovens § 16, stk. 1.   



- 6 -

Alle voterende finder straffen passende.

Landsretten har ved strafudmålingen lagt vægt på de samme omstændigheder, som byret-ten

har anført.

Udvisning

Tiltalte, der ikke er tidligere straffet, er i denne sag idømt fængsel i 6 år for overtrædelse af

straffelovens § 237, jf. § 21, og § 266 og knivlovens § 7, stk. 1, jf. § 1. Tiltalte er svensk

statsborger, og efter udtalelsen af 21. august 2020 fra Udlændingestyrelsen lægges det til

grund, at tiltalte forud for den begåede kriminalitet har haft lovligt ophold i Danmark i ca. 11

måneder.   

Der er herefter hjemmel i udlændingelovens § 24, nr. 1, jf. § 22, nr. 1, 2, 6 og 8, og § 24, nr.

2, til at udvise tiltalte. Som svensk statsborger er tiltalte omfattet af EU-reglerne, jf. § 1, stk.

1, i EU-opholdsbekendtgørelsen. Tiltalte kan herefter kun udvises, hvis det vil være i

overensstemmelse med de principper, der efter EU-reglerne gælder for begrænsning af retten

til fri bevægelighed, jf. udlændingelovens § 26 b. Spørgsmålet er derfor, om udvis-ning vil

være i strid med direktiv 2004/38/EF af 29. april 2004 (opholdsdirektivet).

Efter opholdsdirektivets artikel 27, stk. 2, 1. led, skal udvisning af en EU-statsborger være i

overensstemmelse med proportionalitetsprincippet og kan udelukkende begrundes i ved-

kommendes personlige adfærd. Den personlige adfærd skal udgøre en reel, umiddelbar og

tilstrækkelig alvorlig trussel, der berører en grundlæggende samfundsinteresse, jf. artikel 27,

stk. 2, 2. led. Efter opholdsdirektivets artikel 28, stk. 1, skal værtsmedlemsstaten, før

den træffer afgørelse om udsendelse med begrundelse i den offentlige orden eller sikker-

hed, bl.a. tage hensyn til varigheden af den pågældendes ophold på værtsmedlemsstatens

område, den pågældendes alder, helbredstilstand, familiemæssige og økonomiske situation,

samt sociale og kulturelle integration i værtsmedlemsstaten og tilknytning til hjemlandet. 

Tiltalte er ikke tidligere straffet. Han har haft lovligt ophold i Danmark i ca. 11 måneder

og har ingen tilknytning til arbejdsmarkedet. Han havde efter sin egen forklaring frem til

sin anholdelse haft et dagligt større forbrug af hash. Ifølge den afgivne mentalerklræing

er der en vis risiko for, at han vil begå ny, ligeartet kriminalitet. Henset hertil og til om-

stændighederne ved de forhold, tiltalte er dømt for, er det efter landsrettens opfattelse

sandsynligt, at tiltalte vil være tilbøjelig til på ny at begå grov personfarlig kriminalitet.



- 7 -

Landsretten finder herefter, at hans adfærd udgør en reel, umiddelbar og tilstrækkelig al-
vorlig trussel, der berører en grundlæggende samfundsinteresse, jf. opholdsdirektivets arti-

kel 27, stk. 2, 2. led. 

Der skal herefter tages stilling til, om de øvrige betingelser for udvisning i opholdsdirekti-

vets artikel 27 og 28, herunder proportionalitetsprincippet, er opfyldt. Det skal herunder

også vurderes, om udvisning af tiltalte vil være i strid med Den Europæiske Menneskeret-

tighedskonventions artikel 8 om respekt for privatliv og familieliv. 

Menneskerettighedsdomstolen har i dom af 23. juni 2008 i sagen Maslov mod Østrig op-

stillet nogle kriterier til brug for den proportionalitetsvurdering, som skal foretages i hvert

enkelt tilfælde. Ved proportionalitetsbedømmelsen skal således bl.a. indgå de samfunds-

mæssige behov for udvisning under hensyn til karakteren og alvoren af den tidligere og nu

begåede kriminalitet. I bedømmelsen indgår ligeledes, hvor længe den pågældende har

opholdt sig her i landet samt styrken af de familiemæssige, sociale og kulturelle bånd til

opholdslandet og statsborgerskabslandet.  

Tiltalte kom fra Sverige til Danmark i begyndelsen af 2019, da han var 19 år. Han har si-

den boet i Danmark. Han har gået på produktionsskole i 3 måneder, men ophørte hermed,

da hans kæreste blev gravid. Han har ingen tilknytning til arbejdsmarkedet, og på gernings-

tidspunktet havde han til hensigt at rejse alene til Amsterdam for at søge arbejde der. Han

forstår dansk, men taler og skriver det ikke. Tiltalte er ikke gift. Han har en søn med sin

tidligere kæreste. Han har ikke samvær med sønnen, der bor her i landet hos sin mor, som

også er tillagt eneforældremyndigheden over sønnen. Hans familie bor i Sverige. Tiltalte

taler svensk. Yderligere havde han som nævnt frem til sin anholdelse et større, dagligt  

forbrug af hash. 

Landsretten finder, at tiltalte på grund af sin herboende søn har en stærk tilknytning til

Danmark, men at han som følge af sin fortsatte stærke tilknytning til Sverige, hvor han er

vokset op, og hvor hans øvrige familie bor, har forudsætninger for at skabe sig en tilværel-

se i Sverige, hvis han udvises.  

Efter arten og grovheden af den kriminalitet, han er dømt for, finder landsretten efter en

samlet vurdering, at de hensyn, der taler for udvisning af tiltalte, herunder risikoen for, at

han igen vil begå alvorlig personfarlig kriminalitet, er så tungtvejende, at de har større

vægt end de hensyn, som taler imod udvisning.  



- 8 -

Landsretten tiltræder herefter, at udvisning ikke er et uproportionalt indgreb i strid med

opholdsdirektivets artikel 27, stk. 2, 1. led, og artikel 28, stk. 1, samt Menneskerettigheds-

konventionens artikel 8.Landsretten finder endvidere, at det ikke er i strid med de nævnte

bestemmelser, at udvisningen sker med indrejseforbud for bestandig. Landsretten bemær-

ker, at hans søn, der bor i Danmark, vil have mulighed for at opretholde kontakten med

ham ved samvær i Sverige og ved at kommunikere med ham via telefon og internet. 

Herefter tiltræder landsretten, at tiltalte skal udvises med indrejseforbud for bestandig, jf.

udlændin gelovens § 24, nr. 1, jf. § 22, nr. 1, 2, 6 og 8, samt § 24, nr. 2, jf. § 32, stk. 4, nr. 7.

Godtgørelse og erstatning

De juridiske dommer e tiltræder, at Forurettede er berettiget til godtgørelse efter

erstatningsansvarslovens § 26, stk. 3. Henset til omstændighederne ved drabsforsøget

sammenholdt med de Forurettede påførte varige skader tiltrædes det, at godtgørelsen må

fastsættes til 30.000 kr.

For så vidt angår de af Forurettede i øvrigt fremsatte krav om godtgørelse og erstatning,

henvises disse til eventuel behandling ved Erstatningsnævnet eller civilt søgsmål.

Tiltalte har været frihedsberøvet under anken.

T h i  k e n d e s  f o r  r e t :

Byrettens dom i sagen mod Tiltalte stadfæstes med den ændring, at det beløb, Tiltalte skal

betale til Forurettede, nedsættes til 30.000 kr. med tillæg af procesrente fra den 23. december

2020.

Tiltalte skal betale sagens omkostninger for landsretten.



- 9 -